title: Vykonávacie nariadenie Rady (EÚ) 2020/847 z 18. júna 2020, ktorým sa vykonáva nariadenie (EÚ) č. 267/2012 o reštriktívnych opatreniach voči Iránu

text:
                  19.6.2020

                  SK

                  Úradný vestník Európskej únie

                  L 196/1

         VYKONÁVACIE NARIADENIE RADY (EÚ) 2020/847
         z 18. júna 2020,
         ktorým sa vykonáva nariadenie (EÚ) č. 267/2012 o reštriktívnych opatreniach voči Iránu
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) č. 267/2012 z 23. marca 2012 o reštriktívnych opatreniach voči Iránu, ktorým sa zrušuje nariadenie (EÚ) č. 961/2010 (1), a najmä na jeho článok 46 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 23. marca 2012 prijala nariadenie (EÚ) č. 267/2012.

                     (2)

                     Rada po preskúmaní prílohy II k rozhodnutiu 2010/413/SZBP dospela k záveru, že reštriktívne opatrenia voči všetkým osobám a subjektom uvedeným v zozname nachádzajúcom sa v uvedenej prílohe by sa mali zachovať, pokiaľ sa ich mená neuvádzajú v prílohe VI k uvedenému rozhodnutiu.

                     (3)

                     Rada tiež dospela k záveru, že by sa malo aktualizovať 10 záznamov uvedených v prílohe IX k nariadeniu (EÚ) č. 267/2012.

                     (4)

                     Nariadenie (EÚ) č. 267/2012 by sa preto malo zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Príloha IX k nariadeniu (EÚ) č. 267/2012 sa mení tak, ako sa uvádza v prílohe k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 18. júna 2020

                  Za Radu

                  predsedníčka

               A. METELKO-ZGOMBIĆ

            (1)  Ú. v. EÚ L 88, 24.3.2012, s. 1.

            PRÍLOHA
            Príloha IX k nariadeniu (EÚ) č. 267/2012 sa mení takto:

                        1.

                        V oddiele „I. Osoby a subjekty zapojené do činností v jadrovej oblasti alebo v oblasti balistických rakiet a osoby a subjekty poskytujúce podporu iránskej vláde“ pododdiele „A. Osoby“ sa príslušné záznamy uvedené v zozname nahrádzajú týmito záznamami:

                                    Meno

                                    Identifikačné údaje

                                    Dôvody

                                    Dátum zaradenia do zoznamu

                                    „8.

                                    Ebrahim MAHMUDZADEH

                                    Bývalý výkonný riaditeľ spoločnosti Iran Electronic Industries (pozri časť B, č. 20). V súčasnosti generálny riaditeľ Organizácie sociálneho zabezpečenia ozbrojených síl (Armed Forces Social Security Organization).

                                    23.6.2008

                                    12.

                                    Mohammad Reza MOVASAGHNIA

                                    Bývalý vedúci spoločnosti Samen Al A’Emmeh Industries Group (SAIG), tiež známej pod názvom Cruise Missile Industry Group. Táto organizácia bola označená v rezolúcii BR OSN 1747 a zaradená do zoznamu v prílohe I k spoločnej pozícii 2007/140/SZBP.

                                    26.7.2010

                                    25.

                                    Sayed Shamsuddin BORBORUDI
                                    (alias Seyed Shamseddin BORBOROUDI)

                                    Dátum narodenia: 21.9.1969

                                    Bývalý zástupca riaditeľa Atomic Energy Organisation of Iran zaradenej na zoznam OSN, jeho nadriadeným bol Feridun Abbasi Davani zaradený na zoznam OSN. Do iránskeho jadrového programu je zapojený najneskôr od roku 2002, okrem iného ako bývalý riaditeľ pre obstarávanie a logistiku pre AMAD, kde bol zodpovedný za využívanie krycích spoločností, ako napríklad Kimia Madan na obstarávanie zariadení a materiálu pre iránsky program jadrových zbraní.

                                    1.12.2011“;

                        2.

                        V oddiele „I. Osoby a subjekty zapojené do činností v jadrovej oblasti alebo v oblasti balistických rakiet a osoby a subjekty poskytujúce podporu iránskej vláde“ pododdiele „B. Subjekty“ sa príslušné záznamy uvedené v zozname nahrádzajú týmito záznamami:

                                    Názov

                                    Identifikačné údaje

                                    Dôvody

                                    Dátum zaradenia do zoznamu

                                    „87.

                                    Khala Afarin Pars (alias PISHRO KHALA AFARIN COMPANY)

                                    Posledná známa adresa: Unit 5, 2nd Floor, No 75, Mehran Afrand St, Sattarkhan St, Tehran.

                                    Zapojená do obstarávania vybavenia a materiálu, ktorý sa priamo využíva v rámci iránskeho jadrového programu.

                                    1.12.2011

                                    161.

                                    Sharif University of Technology

                                    Posledná známa adresa: Azadi Ave/Street, PO Box 11365-11155, Tehran, Iran, Tel: +98 21 66 161 E-mail: info@sharif.ir

                                    Sharif University of Technology (SUT) uzavrela viacero dohôd o spolupráci s organizáciami iránskej vlády, ktoré označila OSN a/alebo EÚ a ktoré sú činné vo vojenskej oblasti alebo súvisiacich oblastiach, najmä v oblasti výroby a obstarávania balistických rakiet. Medzi tieto dohody patrí: dohoda s organizáciou Aerospace Industries Organisation, označenou zo strany EÚ, v oblasti výroby satelitov; spolupráca s iránskym ministerstvom obrany a Zborom iránskych revolučných gárd (IRGC) týkajúca sa súťaží inteligentných lodí; širšia dohoda so vzdušnými silami IRGC, ktorá sa okrem iného týka rozvoja a posilňovania vzťahov, organizačnej a strategickej spolupráce univerzity; SUT je stranou dohody medzi šiestimi univerzitami, ktorá podporuje iránsku vládu prostredníctvom výskumu v oblasti obrany.
                                    Celkovo vzaté ide o značnú mieru spolupráce s vládou Iránu vo vojenskej oblasti alebo súvisiacich oblastiach, pričom táto spolupráca predstavuje podporu iránskej vlády.

                                    8.11.2014“;

                        3.

                        V oddiele „II. Zbor iránskych revolučných gárd (IRGC)“ pododdiele „A. Osoby“ sa príslušné záznamy uvedené v zozname nahrádzajú týmito záznamami:

                                    Meno

                                    Identifikačné údaje

                                    Dôvody

                                    Dátum zaradenia do zoznamu

                                    „6.

                                    Mohammad Ali JAFARI, IRGC

                                    Bývalý veliteľ IRGC

                                    23.6.2008

                                    7.

                                    Brigádny generál IRGC Mostafa Mohammad NAJJAR

                                    Bývalý minister vnútra a bývalý minister obrany, zodpovedný za všetky vojenské programy vrátane programov balistických rakiet. V súčasnosti hlavný poradca náčelníka generálneho štábu ozbrojených síl.

                                    23.6.2008

                                    8.

                                    Brigádny generál IRGC Mohammad Reza NAQDI

                                    Miesto narodenia: Nadžaf, Irak
                                    Dátum narodenia: 1953

                                    Zástupca koordinátora IRGC Bývalý zástupca veliteľa IRGC pre kultúrne a sociálne záležitosti. Bývalý veliteľ odbojových jednotiek Basídž.

                                    26.7.2010

                                    11.

                                    Brigádny generál Hossein SALAMI, IRGC

                                    Veliteľ IRGC.

                                    26.7.2010

                                    13.

                                    Brigádny generál IRGC Ahmad VAHIDI

                                    Rektor Najvyššej univerzity pre národnú obranu (Supreme National Defense University) a bývalý minister MODAFL.

                                    23.6.2008“.


title: Vykonávacie nariadenie Komisie (EÚ) 2020/858 z 18. júna 2020, ktorým sa mení vykonávacie nariadenie (EÚ) 2018/732, pokiaľ ide o odloženie dátumu začatia jeho uplatňovania (Text s významom pre EHP)

text:
                  19.6.2020

                  SK

                  Úradný vestník Európskej únie

                  L 195/57

         VYKONÁVACIE NARIADENIE KOMISIE (EÚ) 2020/858
         z 18. júna 2020,
         ktorým sa mení vykonávacie nariadenie (EÚ) 2018/732, pokiaľ ide o odloženie dátumu začatia jeho uplatňovania
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Európskeho parlamentu a Rady 2014/94/EÚ z 22. októbra 2014 o zavádzaní infraštruktúry pre alternatívne palivá (1), a najmä na jej článok 7 ods. 3,
         keďže:

                     (1)

                     V súlade s vykonávacím nariadením Komisie (EÚ) 2018/732 (2) by sa pri zobrazovaní porovnania cien palív na čerpacích staniciach malo vychádzať zo vzoriek modelov osobných automobilov, ktoré sú porovnateľné prinajmenšom z hľadiska hmotnosti a výkonu. Členské štáty majú možnosť využiť príležitosti, ktoré ponúka digitalizácia, ako sú napríklad online nástroje, ktoré by umožňovali poskytovanie informácií o modeloch vozidiel existujúcich na trhu a dopĺňanie ďalších informácií. Zobrazenie odkazu na webové sídlo s podrobnejšími alebo dodatočnými informáciami sa preto môže použiť ako doplnok k zobrazeniu porovnania jednotkových cien palív na čerpacích staniciach. Nemalo by však nahrádzať zobrazenie na čerpacej stanici.

                     (2)

                     Členské štáty by mali určiť, ktoré čerpacie stanice majú zobrazovať výsledky porovnávania jednotkových cien alternatívnych palív podľa spoločnej metodiky stanovenej v prílohe I k vykonávaciemu nariadeniu (EÚ) 2018/732. Zobrazenie informácií by malo zabezpečiť primeranú informovanosť spotrebiteľov, napríklad prostredníctvom pútačov, tabúľ alebo monitorov. Ich montáž si vyžaduje špecifické práce na čerpacích staniciach. Riešenia by nemali zaťažovať malé a stredné podniky.

                     (3)

                     Únia zriadila v rámci Nástroja na prepájanie Európy opatrenie na podporu programu (PSA), aby členským štátom pomohla pri vykonávaní článku 7 ods. 3 smernice 2014/94/EÚ vrátane odporúčaní pre harmonizované zavádzanie informačných tabúľ. Tieto odporúčania ešte nie sú k dispozícii, keďže vykonávanie požadovaných osobných testov muselo byť odložené vzhľadom na to, že prístup na čerpacie stanice na účely testovania je výrazne limitovaný od spustenia opatrení týkajúcich sa obmedzenia pohybu súvisiacich s pandémiou COVID-19. V tejto súvislosti Komisia na žiadosť členských štátov, ktoré sa zúčastňujú na PSA, predĺžila trvanie jeho platnosti zmenou príslušnej dohody o grante do 30. septembra 2020. V dôsledku toho budú aj konečné odporúčania, ktoré sa majú v rámci PSA vydať na účely harmonizovaného vykonávania článku 7 ods. 3 smernice 2014/94/EÚ, predložené členským štátom s oneskorením.

                     (4)

                     Členské štáty vo Výbore pre infraštruktúru pre alternatívne palivá uviedli na zasadnutí 3. apríla 2020, že opatrenia na zabránenie šíreniu ochorenia COVID-19 obmedzujú možnosť prístupu na čerpacie stanice. Preto nie je možné vykonať všetky práce potrebné na vybavenie čerpacích staníc zobrazovacími zariadeniami v súlade s odporúčaniami PSA. Okrem toho si inštalácia pútačov, tabúľ alebo monitorov na čerpacích staniciach vyžaduje fyzickú prácu, ktorá by mohla predstavovať bezpečnostné riziká pre zákazníkov a pracovníkov vzhľadom na povinnosť dodržiavať bezpečnú vzdialenosť. Z uvedených dôvodov členské štáty požiadali o odklad dátumu začatia uplatňovania vykonávacieho nariadenia (EÚ) 2018/732.

                     (5)

                     Tieto obmedzenia znemožňujú vybudovanie potrebnej infraštruktúry, aby čerpacie stanice mohli používať metodiku stanovenú v prílohe k vykonávaciemu nariadeniu (EÚ) 2018/732 k dátumu začatia uplatňovania stanovenému v článku 2. Okrem toho členské štáty čelia problémom aj pri zbere príslušných údajov. Z týchto dôvodov by sa mal dátum začatia uplatňovania vykonávacieho nariadenia (EÚ) 2018/732 odložiť o 6 mesiacov, aby členské štáty mohli zmierniť negatívny vplyv oneskorenia pri uvádzaní opatrení stanovených v uvedenom nariadení do praxe, ktoré vzniklo v dôsledku ochorenia COVID-19.

                     (6)

                     Toto nariadenie by malo nadobudnúť účinnosť dňom nasledujúcim po jeho uverejnení v Úradnom vestníku Európskej únie, aby sa poskytla okamžitá podpora v súčasnej kríze súvisiacej s ochorením COVID-19 a aby sa členským štátom a všetkým zainteresovaným stranám umožnilo prispôsobiť ich plánovanie v súlade s navrhovanou zmenou.

                     (7)

                     Opatrenia stanovené v tomto nariadení sú v súlade so stanoviskom výboru zriadeného článkom 9 ods. 1 smernice 2014/94/EÚ,

               PRIJALA TOTO NARIADENIE:

            Článok 1
            V článku 2 vykonávacieho nariadenia (EÚ) 2018/732 sa druhý pododsek nahrádza takto:

               „Uplatňuje sa od 7. decembra 2020.“

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 18. júna 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 307, 28.10.2014, s. 1.

            (2)  Vykonávacie nariadenie Komisie (EÚ) 2018/732 zo 17. mája 2018 o spoločnej metodike porovnávania jednotkových cien alternatívnych palív v súlade so smernicou Európskeho parlamentu a Rady 2014/94/EÚ (Ú. v. EÚ L 123, 18.5.2018, s. 85).


title: Vykonávacie nariadenie Komisie (EÚ) 2020/861 zo 16. júna 2020, ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení „Cantal“/„fourme de Cantal“/„cantalet“ (CHOP)

text:
                  22.6.2020

                  SK

                  Úradný vestník Európskej únie

                  L 197/1

         VYKONÁVACIE NARIADENIE KOMISIE (EÚ) 2020/861
         zo 16. júna 2020,
         ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení „Cantal“/„fourme de Cantal“/„cantalet“ (CHOP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Francúzska o schválenie zmeny špecifikácie chráneného označenia pôvodu „Cantal“/„fourme de Cantal“/„cantalet“ zapísaného do registra na základe nariadenia Komisie (ES) č. 1107/96 (2). Medzi zmeny patrí zmena názvu „Cantal“/„fourme de Cantal“/„cantalet“ na názov „Cantal“/„Fourme de Cantal“.

                     (2)

                     Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie (3).

                     (3)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť,

               PRIJALA TOTO NARIADENIE:

            Článok 1
            Zmena špecifikácie uverejnená v Úradnom vestníku Európskej únie týkajúca sa názvu „Cantal“/„fourme de Cantal“/„cantalet“ (CHOP) sa schvaľuje.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 16. júna 2020

                  Za Komisiu

                  v mene predsedníčky

               Janusz WOJCIECHOWSKI

                  člen Komisie

            (1)  Ú. v. EÚ L 343, 14.12.2012, s. 1.

            (2)  Nariadenie Komisie (ES) č. 1107/96 z 12. júna 1996 o zápise zemepisných označení a označení pôvodu podľa postupu stanoveného v článku 17 nariadenia Rady (EHS) č. 2081/92 (Ú. v. ES L 148, 21.6.1996, s. 1).

            (3)  Ú. v. EÚ C 46, 11.2.2020, s. 14.


title: Vykonávacie nariadenie Komisie (EÚ) 2020/862 z 19. júna 2020, ktorým sa určuje úroveň úpravy priamych platieb podľa nariadenia Európskeho parlamentu a Rady (EÚ) č. 1306/2013, pokiaľ ide o kalendárny rok 2020

text:
                  22.6.2020

                  SK

                  Úradný vestník Európskej únie

                  L 197/3

         VYKONÁVACIE NARIADENIE KOMISIE (EÚ) 2020/862
         z 19. júna 2020,
         ktorým sa určuje úroveň úpravy priamych platieb podľa nariadenia Európskeho parlamentu a Rady (EÚ) č. 1306/2013, pokiaľ ide o kalendárny rok 2020
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (1), a najmä na jeho článok 26 ods. 3,
         po porade s Výborom pre poľnohospodárske fondy,
         keďže:

                     (1)

                     Podľa článku 25 nariadenia (EÚ) č. 1306/2013 sa má stanoviť rezerva určená na poskytnutie dodatočnej podpory pre poľnohospodársky sektor v prípade významnej krízy, ktorá ovplyvňuje poľnohospodársku výrobu alebo distribúciu, pričom sa zriadi tak, že na začiatku každého roka sa na priame platby uplatní určité zníženie prostredníctvom mechanizmu finančnej disciplíny podľa článku 26.

                     (2)

                     V článku 26 ods. 1 nariadenia (EÚ) č. 1306/2013 sa stanovuje, že s cieľom zabezpečiť dodržiavanie ročných stropov stanovených v článku 16 uvedeného nariadenia na financovanie trhových výdavkov a priamych platieb sa určí úroveň úpravy priamych platieb v prípade, že z odhadov financovania opatrení financovaných v rámci uvedeného podstropu pre daný rozpočtový rok vyplýva, že daný ročný strop bude prekročený.

                     (3)

                     Z predbežných odhadov priamych platieb a výdavkov súvisiacich s trhom v rozpočtovom roku 2021 vyplýva potreba finančnej disciplíny vo výške 647,2 milióna EUR vrátane sumy na rezervu na krízové situácie v poľnohospodárskom sektore vo výške 487,6 milióna EUR v bežných cenách.

                     (4)

                     Na pokrytie uvedenej sumy sa musí použiť mechanizmus finančnej disciplíny na priame platby podľa režimov podpory uvedených v prílohe I k nariadeniu Európskeho parlamentu a Rady (EÚ) č. 1307/2013 (2), pokiaľ ide o kalendárny rok 2020.

                     (5)

                     V súlade s článkom 26 ods. 3 nariadenia (EÚ) č. 1306/2013 by sa mala určiť úroveň úpravy do 30. júna kalendárneho roka, ktorého sa úroveň úpravy týka.

                     (6)

                     Zmenený návrh Komisie na nariadenie Rady, ktorým sa stanovuje viacročný finančný rámec na roky 2021 až 2027 (3) ešte nebol prijatý. Preto by sa ako preventívne opatrenie mal na výpočet úrovne úpravy použiť čistý zostatok, ktorý je k dispozícii pre výdavky Európskeho poľnohospodárskeho záručného fondu v rozpočtovom roku 2021 vo výške 40 179,1 milióna EUR (čiastkový strop stanovený v tomto zmenenom návrhu, upravený o presuny oznámené členskými štátmi v rámci pridelených prostriedkov medzi Európskym poľnohospodárskym fondom pre rozvoj vidieka a priamymi platbami).

                     (7)

                     Vo všeobecnosti platí, že poľnohospodárom, ktorí požiadali o pomoc vo forme priamych platieb na jeden kalendárny rok (N), sa pomoc vyplatí v pevne stanovenej lehote spadajúcej do rozpočtového roka (N + 1). Členské štáty však môžu vyplatiť platby poľnohospodárom s omeškaním po uplynutí uvedenej lehoty splatnosti v rámci určitých medzí. Takéto omeškané platby sa môžu uskutočniť v nasledujúcom rozpočtovom roku. Ak sa v prípade daného kalendárneho roka uplatňuje finančná disciplína, úroveň úpravy by sa nemala uplatňovať na platby, v súvislosti s ktorými sa žiadosti o pomoc predložili v iných kalendárnych rokoch, než je kalendárny rok, v ktorom sa uplatňuje finančná disciplína. S cieľom zaistiť rovnaké zaobchádzanie so všetkými poľnohospodármi je preto vhodné stanoviť, že úroveň úpravy sa má uplatňovať len na platby, v súvislosti s ktorými sa žiadosti o pomoc predložili v kalendárnom roku, v prípade ktorého sa uplatňuje finančná disciplína, a to bez ohľadu na to, kedy sa platba poľnohospodárom vyplatí.

                     (8)

                     V článku 8 ods. 1 nariadenia (EÚ) č. 1307/2013 sa stanovuje, že úroveň úpravy uplatnená na priame platby, určená v súlade s článkom 26 nariadenia (EÚ) č. 1306/2013, sa má uplatňovať len na priame platby nad 2 000 EUR, ktoré sa poľnohospodárom majú poskytnúť v príslušnom kalendárnom roku. V článku 8 ods. 2 nariadenia (EÚ) č. 1307/2013 sa okrem toho stanovuje, že v dôsledku postupného zavedenia priamych platieb sa úroveň úpravy má vzťahovať na Chorvátsko až od 1. januára 2022. Preto by sa úroveň úpravy, ktorá sa má stanoviť týmto nariadením, nemala uplatňovať na platby poľnohospodárom v uvedenom členskom štáte,

               PRIJALA TOTO NARIADENIE:

            Článok 1

               1.   Na účely stanovenia úrovne úpravy v súlade s článkami 25 a 26 nariadenia (EÚ) č. 1306/2013 a v súlade s článkom 8 ods. 1 nariadenia (EÚ) č. 1307/2013 sa sumy priamych platieb v rámci režimov podpory uvedených v prílohe I k nariadeniu (EÚ) č. 1307/2013 nad 2 000 EUR, ktoré sa majú poskytnúť poľnohospodárom na základe žiadosti o pomoc predloženej za kalendárny rok 2020, znižujú o úroveň úpravy 2,140411 %.

               2.   Zníženie stanovené v odseku 1 sa neuplatňuje v Chorvátsku.

            Článok 2
            Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 19. júna 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 347, 20.12.2013, s. 549.

            (2)  Nariadenie Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 (Ú. v. EÚ L 347, 20.12.2013, s. 608).

            (3)  COM(2020) 443 final.


title: Vykonávacie nariadenie Komisie (EÚ) 2020/864 z 22. júna 2020, ktorým sa stanovujú dovozné clá v sektore obilnín uplatniteľné od 23. júna 2020

text:
                  23.6.2020

                  SK

                  Úradný vestník Európskej únie

                  LI 197/1

         VYKONÁVACIE NARIADENIE KOMISIE (EÚ) 2020/864
         z 22. júna 2020,
         ktorým sa stanovujú dovozné clá v sektore obilnín uplatniteľné od 23. júna 2020
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 183,
         keďže:

                     (1)

                     V článku 1 ods. 1 nariadenia Komisie (EÚ) č. 642/2010 (2) sa stanovuje, že dovozné clá na produkty patriace pod číselné znaky KN 1001 11 00, 1001 19 00, ex 1001 91 20 [pšenica obyčajná, na siatie], ex 1001 99 00 [pšenica obyčajná vysokej kvality, iná ako na siatie], 1002 10 00, 1002 90 00, 1005 10 90, 1005 90 00, 1007 10 90 a 1007 90 00 sú rovnaké ako intervenčná cena platná pre tieto produkty pri dovoze, zvýšená o 55 % a znížená o dovoznú cenu CIF uplatniteľnú na príslušnú zásielku. Toto clo však nesmie prekročiť colnú sadzbu uvedenú v Spoločnom colnom sadzobníku.

                     (2)

                     V článku 1 ods. 2 nariadenia (EÚ) č. 642/2010 sa stanovuje, že na účely výpočtu dovozného cla uvedeného v odseku 1 daného článku sa pre produkty uvedené v danom odseku pravidelne stanovujú reprezentatívne dovozné ceny CIF.

                     (3)

                     V súlade s článkom 2 ods. 1 nariadenia (EÚ) č. 642/2010 sa na výpočet dovozného cla na produkty uvedené v článku 1 ods. 1 uvedeného nariadenia použije reprezentatívna dovozná cena CIF, ktorá sa denne určuje podľa metódy stanovenej v článku 5 uvedeného nariadenia.

                     (4)

                     Od 21. septembra 2017 sa dovozné clo na produkty s pôvodom v Kanade patriace pod číselné znaky KN 1001 11 00, 1001 19 00, ex 1001 99 00 (pšenica obyčajná vysokej kvality, iná ako na siatie), 1002 10 00 a 1002 90 00 vypočíta v súlade s článkom 2 ods. 5 nariadenia (EÚ) č. 642/2010.

                     (5)

                     Na obdobie od 23. júna 2020 je potrebné stanoviť dovozné clá, ktoré sa budú uplatňovať, až kým nezačnú platiť novo stanovené clá.

                     (6)

                     V súlade s článkom 2 ods. 2 nariadenia (EÚ) č. 642/2010 je vhodné, aby toto nariadenie nadobudlo účinnosť dňom jeho uverejnenia,

               PRIJALA TOTO NARIADENIE:

            Článok 1
            Od 23. júna 2020 sa dovozné clá v sektore obilnín uvedené v článku 1 ods. 1 nariadenia (EÚ) č. 642/2010 stanovujú v prílohe I k tomuto nariadeniu na základe podkladov uvedených v prílohe II k tomuto nariadeniu.

            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 22. júna 2020

                  Za Komisiu

                  v mene predsedníčky

               Wolfgang BURTSCHER

                  generálny riaditeľ

                  Generálne riaditeľstvo pre poľnohospodárstvo a rozvoj vidieka

            (1)  Ú. v. EÚ L 347, 20.12.2013, s. 671.

            (2)  Nariadenie Komisie (EÚ) č. 642/2010 z 20. júla 2010 o pravidlách na uplatňovanie nariadenia Rady (ES) č. 1234/2007, pokiaľ ide o dovozné clá pre sektor obilnín (Ú. v. EÚ L 187, 21.7.2010, s. 5).

            PRÍLOHA I
            Dovozné clá na produkty uvedené v článku 1 ods. 1 nariadenia (EÚ) č. 642/2010 uplatniteľné od 23. júna 2020

                        Číselný znak KN

                        Opis tovaru

                        Dovozné clo  (1)
                            (2)

                        (v EUR/t)

                        1001 11 00

                        PŠENICA tvrdá, na siatie

                        0,00

                        1001 19 00

                        PŠENICA tvrdá vysokej kvality, iná ako na siatie

                        0,00

                        strednej kvality, iná ako na siatie

                        0,00

                        nízkej kvality, iná ako na siatie

                        0,00

                        ex 1001 91 20

                        PŠENICA obyčajná, na siatie

                        0,00

                        ex 1001 99 00

                        PŠENICA obyčajná vysokej kvality, iná ako na siatie

                        0,00

                        1002 10 00

                        RAŽ, na siatie

                        4,65

                        1002 90 00

                        RAŽ, iná ako na siatie

                        4,65

                        1005 10 90

                        KUKURICA na siatie, iná ako hybridná

                        4,65

                        1005 90 00

                        KUKURICA, iná ako na siatie  (3)

                        4,65

                        1007 10 90

                        Zrná CIROKU na siatie, iné ako hybridy

                        4,65

                        1007 90 00

                        Zrná CIROKU, iné ako na siatie

                        4,65

               (1)  Dovozca môže využiť podľa článku 2 ods. 4 nariadenia (EÚ) č. 642/2010 zníženie cla o:

                        —

                        3 EUR na tonu, ak sa vykladací prístav nachádza v Stredozemnom mori (za Gibraltárskym prielivom) alebo v Čiernom mori a ak tovar prichádza do Únie cez Atlantický oceán alebo cez Suezský prieplav,

                        —

                        2 EUR na tonu, ak sa vykladací prístav nachádza v Dánsku, v Estónsku, v Írsku, v Lotyšsku, v Litve, v Poľsku, vo Fínsku, vo Švédsku, v Spojenom kráľovstve alebo v atlantických prístavoch na Pyrenejskom polostrove a ak tovar prichádza do Únie cez Atlantický oceán.

               (2)  Pri výrobkoch s pôvodom v Kanade patriacich pod číselné znaky KN 1001 11 00, 1001 19 00, ex 1001 99 00 (pšenica obyčajná vysokej kvality, iná ako na siatie), 1002 10 00 a 1002 90 00 sa clo vypočítava v súlade s článkom 2 ods. 5 nariadenia (EÚ) č. 642/2010.

               (3)  Dovozca môže využiť paušálnu zľavu 24 EUR na tonu, ak sú splnené podmienky stanovené v článku 3 nariadenia (EÚ) č. 642/2010.

            PRÍLOHA II
            Podklady na výpočet ciel stanovených v prílohe I

               1.
               Priemerné hodnoty za referenčné obdobie uvedené v článku 2 ods. 2 nariadenia (EÚ) č. 642/2010:

                           (v EUR/t)

                           Pšenica obyčajná  (1)

                           Kukurica

                           Burza

                           Minneapolis

                           Chicago

                           Kvotácia

                           183,142

                           115,120

                           Prémia – Záliv

                           –

                           24,873

                           Prémia – Veľké jazerá

                           42,705

                           –

               2.
               Priemerné hodnoty za referenčné obdobie uvedené v článku 2 ods. 2 nariadenia (EÚ) č. 642/2010:

                           Náklady na prepravu: Mexický záliv – Rotterdam:

                           12,390

                           Náklady na prepravu: Veľké jazerá – Rotterdam:

                           36,075

               (1)  Pozitívna prémia 14 EUR/t zahrnutá [článok 5 ods. 3 nariadenia (EÚ) č. 642/2010].


title: Vykonávacie nariadenie Komisie (EÚ) 2020/867 z 18. júna 2020, ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení [„Aprutino Pescarese“ (CHOP)]

text:
                  25.6.2020

                  SK

                  Úradný vestník Európskej únie

                  L 201/4

         VYKONÁVACIE NARIADENIE KOMISIE (EÚ) 2020/867
         z 18. júna 2020,
         ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení [„Aprutino Pescarese“ (CHOP)]
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Talianska o schválenie zmeny špecifikácie chráneného označenia pôvodu „Aprutino Pescarese“ zapísaného do registra na základe vykonávacieho nariadenia Komisie (ES) č. 1263/96 (2).

                     (2)

                     Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie (3).

                     (3)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť,

               PRIJALA TOTO NARIADENIE:

            Článok 1
            Zmena špecifikácie uverejnená v Úradnom vestníku Európskej únie týkajúca sa názvu „Aprutino Pescarese“ (CHOP) sa schvaľuje.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 18. júna 2020

                  Za Komisiu

                  v mene predsedníčky

               Janusz WOJCIECHOWSKI

                  člen Komisie

            (1)  Ú. v. EÚ L 343, 14.12.2012, s. 1.

            (2)  Nariadenie Komisie (ES) č. 1263/96 z 1. júla 1996, ktorým sa mení a dopĺňa príloha nariadenia (ES) č. 1107/96 o zápise zemepisných názvov a označení pôvodu podľa postupu ustanoveného v článku 17 nariadenia (EHS) č. 2081/92 (Ú. v. ES L 163, 2.7.1996, s. 20).

            (3)  Ú. v. EÚ C 44, 10.2.2020, s. 37.


title: Vykonávacie nariadenie Komisie (EÚ) 2020/868 z 18. júna 2020, ktorým sa zrušuje vykonávacie nariadenie (EÚ) 2016/1140 o zatriedení určitého tovaru do kombinovanej nomenklatúry

text:
                  25.6.2020

                  SK

                  Úradný vestník Európskej únie

                  L 201/5

         VYKONÁVACIE NARIADENIE KOMISIE (EÚ) 2020/868
         z 18. júna 2020,
         ktorým sa zrušuje vykonávacie nariadenie (EÚ) 2016/1140 o zatriedení určitého tovaru do kombinovanej nomenklatúry
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
         keďže:

                     (1)

                     Komisia vykonávacím nariadením (EÚ) 2016/1140 (2) zatriedila v rámci kombinovanej nomenklatúry uvedenej v prílohe I k nariadeniu Rady (EHS) č. 2658/87 (3) dva výrobky, jeden vo forme samozahrievacej náplasti a druhý vo forme samozahrievacieho pásu na zmiernenie bolesti, pod číselný znak KN 3824 90 96 ako ostatné chemické výrobky alebo prípravky

                     (2)

                     Súdny dvor vo svojom rozsudku vo veci C-182/19 (4) rozhodol, že vykonávacie nariadenie (EÚ) 2016/1140 je neplatné.

                     (3)

                     Z dôvodu právnej istoty by akt, ktorý Súdny dvor vyhlásil za neplatný, mal byť z právneho poriadku Únie oficiálne vyňatý.

                     (4)

                     Vykonávacie nariadenie (EÚ) 2016/1140 by sa preto malo zrušiť.

                     (5)

                     Opatrenia stanovené v tomto nariadení sú v súlade so stanoviskom Výboru pre colný kódex.

                     (6)

                     Keďže po rozhodnutí Súdneho dvora z 26. marca 2020 nemožno vykonávacie nariadenie (EÚ) 2016/1140 uplatňovať, s cieľom zabezpečiť právnu istotu a právnu zrozumiteľnosť by toto nariadenie malo nadobudnúť účinnosť čo najskôr,

               PRIJALA TOTO NARIADENIE:

            Článok 1

                        Vykonávacie nariadenie (EÚ) 2016/1140 sa zrušuje.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 18. júna 2020

                  Za Komisiu

                  v mene predsedníčky

               Philip KERMODE

                  poverený generálny riaditeľ

                  Generálne riaditeľstvo pre dane a colnú úniu

            (1)  Ú. v. EÚ L 269, 10.10.2013, s. 1.

            (2)  Vykonávacie nariadenie Komisie (EÚ) 2016/1140 z 8. júla 2016 o zatriedení určitého tovaru do kombinovanej nomenklatúry (Ú. v. EÚ L 189, 14.7.2016, s. 1).

            (3)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

            (4)  Rozsudok Súdneho dvora z 26. marca 2020, Pfizer Consumer Healthcare Ltd, C-182/19, ECLI:EU:C:2020:243.